钦定古今图书集成/方舆汇编/职方典/第1283卷 > 《招陶别驾家阳华作》李长庚
## 钦定古今图书集成/方舆汇编/职方典/第1283卷 > 《招陶别驾家阳华作》李长庚

“海内厌兵革，骚骚二十年。阳华洞中人，似不知乱焉。
谁能家此地，终老可自全。”“草堂皆岩洞，几峰轩户前。
清渠匝庭堂，出门仍灌田。半崖盘石径，高亭临极巅。
引望见何处，逶迤陇北川。松几万万株，苍苍满前山。
岩高暖阳华，飞溜何潺潺。洞深迷远近，但觉多洄渊。
昼夜兴未尽，日暮不欲眠。探奇饮洞逸，公独忍不然。”
无何毕婚嫁，竟为俗务牵。